Matt Duchene

Matthew "Matt" Duchene (s. 16. tammikuuta 1991 Haliburton, Ontario, Kanada) on kanadalainen jääkiekkoilija, joka pelaa NHL-joukkue Dallas Starsissa. Hän on Colorado Avalanchen varaus vuodelta 2009. Duchenesta tuli myös ensimmäinen NHL:ään varattu vuonna 1991 syntynyt pelaaja, kun häntä aiemmin varatut John Tavares ja Victor Hedman ovat syntyneet loppuvuodesta 1990.

Ura
Duchene on kotikylänsä joukkueen Haliburton Huskiesin kasvatti. Ennen OHL:ää hän on pelannut myös Central Ontario Wolvesissa. Vuosina 2007–2009 hän pelasi OHL:n Brampton Battalionissa, jossa Duchene oli kaudella 2008–2009 tehoilla 31+48=79 joukkueen kolmanneksi paras pistemies Cody Hodgsonin ja Jevgeni Gratševin jälkeen. Duchene teki tulokassopimuksen Colorado Avalanchen kanssa heinäkuussa 2009.

Duchenen vahvuuksiin kuuluu luistelu ja kiekonkäsittely. Hän teki tulokaskaudellaan 2009–2010 NHL:ssä 81 ottelussa tehot 24+31=55 ja oli tulokkaiden pistepörssin ykkönen. Duchene oli ehdolla vuoden tulokkaalle annettavan Calder Memorial Trophyn voittajaksi, mutta se päätyi Buffalo Sabresin puolustaja Tyler Myersille.

Kaudella 2010–2011 Duchene oli tehoilla 27+40=67 Avalanchen paras pistemies. Kaudella  Avalanche myi Duchenen Ottawa Senatorsiin.http://www.jatkoaika.com/Uutiset/duchene-matkaa-ottawaan-turris-nashvilleen/195885 Seuraavalla kaudella Senators myi Duchenen eteenpäin Columbus Blue Jacketsiin.

Heinäkuussa 2019 Duchene solmi seitsemän vuoden mittaisen sopimuksen Nashville Predatorsin kanssa. Sopimuksen kokonaisarvo oli 56 miljoonaa dollaria.

Predators osti Duchenen sopimuksen ulos kesäkuussa 2023. Heinäkuussa 2023 hän teki vapaana agenttina Dallas Starsin kanssa yksivuotisen ja kolmen miljoonan dollarin arvoisen sopimuksen.https://www.sportsnet.ca/nhl/article/matt-duchene-joining-stars-on-one-year-3m-contract/

Heinäkuussa 2024 Duchene teki Starsin kanssa yksivuotisen ja kolmen miljoonan dollarin arvoisen jatkosopimuksen. https://www.sportsnet.ca/nhl/article/stars-bring-back-forward-matt-duchene-on-one-year-deal/ Kesäkuussa 2025 Duchene solmi Starsin kanssa nelivuotisen ja yhteensä 18 miljoonan dollarin arvoisen jatkosopimuksen.

Maajoukkue
Duchene on edustanut Kanadaa sekä olympia- että MM-tasolla. Sotšin olympialaisissa 2014 Duchene oli voittamassa Kanadalle olympiakultaa. Hän kuului myös Kanadan MM-kultaa voittaneisiin joukkueisiin vuosina 2015 ja 2016. Lisäksi hän on pelannut MM-kilpailuissa vuosina 2010, 2011, 2013 ja 2017. Duchene kuului myös Kanadan alle 18-vuotiaiden maailmanmestaruuden voittaneeseen joukkueeseen vuonna 2008.

Muuta
Duchene on kristitty.

Duchenen eno Newell Brown on Vancouver Canucksin varaus vuodelta 1982 ja hän toimii nykyään joukkueen apuvalmentajana.

Tilastot
 2007–2008  Brampton Battalion  OHL  63  30  20  50  22  5  1  1  2  10 2008–2009  Brampton Battalion  OHL  57  31  48  79  42  21  14  12  26  21 2009–2010  Colorado Avalanche  NHL  81  24  31  55  16  6  0  3  3  0  MM  7  4  3  7  0 2010–2011  Colorado Avalanche  NHL  80  27  40  67  33  –  –  –  –  –  MM  7  0  0  0  2 2011–2012  Colorado Avalanche  NHL  58  14  14  28  8  –  –  –  –  – 2012–2013  Frölunda  SEL  19  4  10  14  12  –  –  –  –  –   HC Ambrì-Piotta  NLA  4  2  3  5  2  –  –  –  –  –    Colorado Avalanche  NHL  47  17  26  43  12  –  –  –  –  –  MM  8  4  1  5  0 2013–2014  Colorado Avalanche  NHL  71  23  47  70  19  2  0  3  3  2  OK  4  0  0  0  0 2014–2015  Colorado Avalanche  NHL  82  21  34  55  16  –  –  –  –  –  MM  10  4  8  12  2 2015–2016  Colorado Avalanche  NHL  76  30  29  59  24  –  –  –  –  –  MM  10  5  5  10  2 2016–2017  Colorado Avalanche  NHL  77  18  23  41  12  –  –  –  –  –  WCup  6  2  2  4  2               MM  10  1  0  1  0 2017–2018  Colorado Avalanche  NHL  14  4  6  10  4  –  –  –  –  –   Ottawa Senators  NHL  68  23  26  49  14  –  –  –  –  – 2018–2019  Ottawa Senators  NHL  50  27  31  58  6  –  –  –  –  –   Columbus Blue Jackets  NHL  23  4  8  12  2  10  5  5  10  0 2019–2020  Nashville Predators  NHL  66  13  29  42  24  4  1  1  2  2 2020–2021  Nashville Predators  NHL  34  6  7  13  6  6  1  2  3  2 2021–2022  Nashville Predators  NHL  78  43  43  86  38  4  3  1  4  0 2022–2023  Nashville Predators  NHL  71  22  34  56  32  –  –  –  –  – 2023–2024  Dallas Stars  NHL  80  25  40  65  20  19  2  4  6  6 2024–2025  Dallas Stars  NHL  82  30  52  82  12  18  1  5  6  6 16 kautta  yhteensä  NHL  1138  371  520  891  298  69  13  24  37  18

Lähteet

Viitteet

 Aiheesta muualla 

Luokka:Kanadalaiset jääkiekkoilijat
Luokka:Kanadalaiset olympiavoittajat
Luokka:Jääkiekon maailmanmestarit
Luokka:Colorado Avalanchen varaamat pelaajat
Luokka:Vuonna 1991 syntyneet
Luokka:Elävät henkilöt